  Туспуктэм: vk.com (Дмитрий Чистяков) Наталия Сильвестрова Ижкарысь 7, 27, 52, 59, 62, 68, 77, 88, 91, 94, 97 номеро школаос, 83 номеро гимназия, 24, 25, 41 номеро лицейёс котырын тылъёс пуктӥзы. Со сярысь карлэн тӧроез Дмитрий Чистяков «ВКонтакте» мерлыко вотэсысь бамаз ивортӥз. Ӧнерчиос 284 светодиодной тылъёс, 90 светодиодной прожекторъёс, ватсаса 203 юбоос юнматӥзы. « Сӥзьыл, ку югыт нунал вакчия, дышетскисьёсмы кышкыттэм маршрутъёстӥ мед ветлозы, югдытэм площадкаосын мед вырозы. Соин ик тылъёс лэсьтон ужез, школаосын сяна, нылпи садъёсын но азьланьтомы » Дмитрий Чистяков, Ижкарлэн тӧроез Тодэ вайытом, Яр ёросын рос-прос тупатъям кык школаез усьтӥзы. Тегъёс: школаос Ижкар Удмуртия  